CELEX: 32015D1570
Language: fi
Date: 2015-09-18 00:00:00
Title: Neuvoston päätös (EU) 2015/1570, annettu 18 päivänä syyskuuta 2015, Maailman kauppajärjestön palvelukauppaneuvostossa Euroopan unionin puolesta esitettävästä kannasta muiden WTO:n jäsenten kuin unionin ja sen jäsenvaltioiden ilmoittaman, vähiten kehittyneisiin maihin kuuluvien jäsenten palveluita ja palveluntarjoajia koskevan etuuskohtelun hyväksymiseen muiden kuin GATS-sopimuksen XVI artiklassa kuvattujen toimenpiteiden soveltamisen osalta

22.9.2015   
            
            
               FI
            
            
               Euroopan unionin virallinen lehti
            
            
               L 245/6
            
         NEUVOSTON PÄÄTÖS (EU) 2015/1570,
   annettu 18 päivänä syyskuuta 2015,
   Maailman kauppajärjestön palvelukauppaneuvostossa Euroopan unionin puolesta esitettävästä kannasta muiden WTO:n jäsenten kuin unionin ja sen jäsenvaltioiden ilmoittaman, vähiten kehittyneisiin maihin kuuluvien jäsenten palveluita ja palveluntarjoajia koskevan etuuskohtelun hyväksymiseen muiden kuin GATS-sopimuksen XVI artiklassa kuvattujen toimenpiteiden soveltamisen osalta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 91 ja 100 artiklan sekä 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:
   
               (1)
            
            
               Maailman kauppajärjestön, jäljempänä ’WTO’, perustamisesta tehdyn Marrakeshin sopimuksen IX artiklassa vahvistetaan muun muassa menettelyt poikkeusluvan myöntämiseksi velvoitteista, jotka WTO:n jäsenille on asetettu mainitussa sopimuksessa tai mainitun sopimuksen liitteinä 1A, 1B ja 1C olevissa monenkeskisissä kauppasopimuksissa tai niiden liitteissä.
            
         
               (2)
            
            
               Vuonna 2011 pyydettiin poikkeuslupaa, jotta WTO:n jäsenet voisivat myöntää etuuskohtelun vähiten kehittyneisiin maihin kuuluvien jäsenten palveluille ja palveluntarjoajille myöntämättä samaa kohtelua kaikkien muiden WTO:n jäsenten vastaaville palveluille ja palveluntarjoajille, jolloin tehtäisiin poikkeus palvelukaupan yleissopimuksen, jäljempänä ’GATS-sopimus’, II artiklan 1 kohdan mukaisesta velvoitteesta. Unionin kanta kyseisen poikkeusluvan puoltamisesta hyväksyttiin neuvoston päätöksellä 2012/8/EU (1).
            
         
               (3)
            
            
               WTO:n ministerineuvosto teki 17 päivänä joulukuuta 2011 päätöksen, jolla WTO:n jäsenille annetaan lupa myöntää tällainen etuuskohtelu vähiten kehittyneisiin maihin kuuluvien jäsenten palveluille ja palveluntarjoajille 15 vuoden ajaksi. Kyseisen päätöksen mukaan WTO:n jäsenten, jotka myöntävät etuuskohtelun, on toimitettava ilmoitus palvelukauppaneuvostolle, ja palvelukauppaneuvoston on menettelyjensä mukaisesti hyväksyttävä muiden toimenpiteiden kuin GATS-sopimuksen XVI artiklassa kuvattujen toimenpiteiden soveltamiseen kohdistuva etuuskohtelu.
            
         
               (4)
            
            
               WTO:n ministerineuvosto toisti 7 päivänä joulukuuta 2013 tekemässään päätöksessä, että palvelukauppaneuvoston on annettava hyväksyntänsä muiden kuin GATS-sopimuksen XVI artiklassa kuvattujen toimenpiteiden soveltamisen osalta.
            
         
               (5)
            
            
               Muiden WTO:n jäsenten kuin unionin ja sen jäsenvaltioiden ilmoittaman, vähiten kehittyneisiin maihin kuuluvien jäsenten palveluita ja palveluntarjoajia koskevan etuuskohtelun hyväksyminen on unionin kehitystavoitteiden mukaista, ja hyväksymisen ansiosta saataisiin päätökseen osa Dohan kehitysohjelman puitteissa käytävistä palveluja koskevista neuvotteluista.
            
         
               (6)
            
            
               Sen vuoksi on aiheellista määrittää palvelukauppaneuvostossa unionin puolesta esitettävä kanta muiden WTO:n jäsenten kuin unionin ja sen jäsenvaltioiden ilmoittaman, vähiten kehittyneisiin maihin kuuluvien jäsenten palveluita ja palveluntarjoajia koskevan etuuskohtelun hyväksymiseen muiden kuin GATS-sopimuksen XVI artiklassa kuvattujen toimenpiteiden soveltamisen osalta,
            
         ON HYVÄKSYNYT TÄMÄN PÄÄTÖKSEN:
   1 artikla
   Palvelukauppaneuvostossa esitettävä unionin kanta on se, että puolletaan muiden WTO:n jäsenten kuin unionin ja sen jäsenvaltioiden ilmoittaman, vähiten kehittyneisiin maihin kuuluvien jäsenten palveluita ja palveluntarjoajia koskevan etuuskohtelun hyväksymistä muiden kuin GATS-sopimuksen XVI artiklassa kuvattujen toimenpiteiden soveltamisen osalta WTO:n ministerineuvoston 7 päivänä joulukuuta 2013 tekemän päätöksen mukaisesti.
   2 artikla
   Tämä päätös tulee voimaan päivänä, jona se hyväksytään.
   
      Tehty Brysselissä 18 päivänä syyskuuta 2015.
      
         
            Neuvoston puolesta
         
         
            Puheenjohtaja
         
         C. DIESCHBOURG
      
   
   
      (1)  Neuvoston päätös 2012/8/EU, annettu 14 päivänä joulukuuta 2011, Maailman kauppajärjestön ministerikokouksessa esitettävästä Euroopan unionin kannasta pyyntöön myöntää poikkeuslupa vähiten kehittyneiden maiden palvelujen ja palvelujen tarjoajien etuuskohtelua varten (EUVL L 4, 7.1.2012, s. 16).